kalixlouiis/myanmar-wikipedia-corpus huggingface dataset:
ဒေါက်တာမြင့်နိုင်သည် ၁၉၆၉ ခုနှစ်က ကျင်းပခဲ့သည့် တက္ကသိုလ်ဝင်တန်းကို အ-ထ-က (၁) ရွှေဘိုမှအောင်မြင်ခဲ့ပြီး မန္တလေးဆေးတက္ကသိုလ် သို့ တက်ရောက်ခွင့်ရခဲ့ကာ ၁၉၇၆ ခု၊ မှိုင်းရာပြည့်တွင် ပါဝင်ခဲ့မှုဖြင့် ဆေးတက္ကသိုလ်မှ(၃) နှစ် ထုတ်ပယ် ခြင်းခံခဲ့ရသေးသည်။
၁၉၈၁ ခုနှစ်တွင် မန္တလေးဆေးတက္ကသိုလ်မှ ဆရာဝန်ဘွဲ့ကို ရရှိခဲ့သည်။
၁၉၉၀ စက်တင်ဘာတွင် ဖမ်းဆီးခံခဲ့ရပြီး စင်ပြိုင်အစိုးရဖွဲ့ရန် ကြိုးစားသည်ဟုဆိုပြီး နိုင်ငံတော် ပုန်ကန်မှု ၁၂၂(၁) ပြစ်မှုဆိုင်ရာ ဥပဒေ ပုဒ်မ ၁၂၂ ဖြင့် ထောင်ဒဏ် ၂၅ နှစ်(တစ်သက်တစ်ကျွန်း)၊ ထောင်တွင်း နိုင်ငံရေးသမား အခွင့်အရေး ကာကွယ်ရေးအဖွဲ့ ဖွဲ့စည်းမှု သင်း/ဖွဲ့ (၆)ဖြင့် (၅)နှစ် စသည်ဖြင့်ချမှတ်ခံခဲ့ရသည်။
၂၀၀၄ ခုနှစ်တွင် ထောင်မှ ပြန်လွတ်လာခဲ့သည်။
ဆရာဝန်လိုင်စင်ကို ၁၉၉၀ မှ ၂၀၁၃ ခုနှစ်အထိ ၂၄ နှစ်ခန့် သိမ်းဆည်းခံခဲ့ရသည်။
၂၀၁၂ ခုနှစ် ကြားဖြတ်ရွေး‌ကောက်ပွဲတွင် အမျိုးသားလွှတ်​တော်အတွက် စစ်ကိုင်းတိုင်း‌ဒေသကြီး မဲဆန္ဒနယ် အမှတ် (၃) မှ ဝင်ရောက်ယှဉ်ပြိုင်ရာတွင် အနိုင်ရရှိခဲ့သည်။
၂၀၁၅ ခုနှစ် အထွေထွေရွေး‌ကောက်ပွဲတွင် စစ်ကိုင်းတိုင်း‌ဒေသကြီး၊ ‌ရွှေဘိုမြို့နယ်မဲဆန္ဒနယ် အမှတ် (၂) မှ ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့သည်။
ထို့နောက် ၂၀၁၆ ခုနှစ်တွင် နိုင်ငံတော်သမ္မတ ဦးထင်ကျော်က ‌ဒေါက်တာမြင့်နိုင်အား စစ်ကိုင်းတိုင်း‌ဒေသကြီး ဝန်ကြီးချုပ်အဖြစ် အမည်စာရင်း တင်သွင်းခဲ့ပြီး လွှတ်တော်၏ သဘောတူညီချက်ဖြင့် ခန့်အပ်ခဲ့သည်။
ဝန်ကြီးချုပ်တာဝန်ထမ်းဆောင်စဉ် မဆုတ်မနစ် တာဝန်ထမ်းဆောင်ခဲ့သူဟု မှတ်ချက်ပြုခံခဲ့ရသူဖြစ်သည်။
[] ၂၀၂၀ အထွေထွေရွေးကောက်ပွဲတွင် မူလမဲဆန္ဒနယ်ဖြစ်သည့် ရွှေဘိုအမှတ်(၂)တိုင်းဒေသကြီးလွှတ်တော်ကိုယ်စားလှယ်အဖြစ်ဝင်ပြိုင်ရာ အနိုင်ရခဲ့သည်။
၂၀၂၁ ဖေဖော်ဝါရီ ၁ ရက်နေ့ မနက်ပိုင်းတွင် စစ်တပ်က အာဏာသိမ်း ပြီးနောက် အခြားသောဝန်ကြီးချုပ်များနှင့်အတူ ဒေါက်တာမြင့်နိုင်လည်း ထိန်းသိမ်းခံခဲ့ရသည်။
နောက်တစ်ရက်အကြာတွင် ပြန်လွတ်လာခဲ့သော်လည်း ရက်အနည်းငယ်အကြာတွင် ထပ်မံဖမ်းဆီးခံခဲ့ရသည်။
ဖမ်းဆီးခံရပြီးနောက် ဒေါက်တာမြင့်နိုင်အပေါ် ပုဒ်မမျိုးစုံဖြင့် အမှုဖွင့်ထားကြောင်း နိုင်ငံတော်စီမံအုပ်ချုပ်ရေးကောင်စီ ထိန်းချုပ်သတင်းစာများတွင် ဖော်ပြကြသည်။
၂၀၂၁ ဒီဇင်ဘာ ၂၀ရက်နေ့အရောက်တွင် မုံရွာအကျဉ်းထောင်တွင်း တရားရုံးက ဒေါက်တာမြင့်နိုင်အား အမျိုးသား ဒီမိုကရေစီအဖွဲ့ချုပ် NLD ဗဟိုအလုပ်အမှုဆောင်အဖွဲ့က ထုတ်ပြန်ခဲ့သော ကြေညာချက်နှစ်စောင်နှင့် ပတ်သတ်ပြီး တာဝန်ရှိသည်ဆိုကာ ရာဇသတ်ကြီး ဥပဒေ ပုဒ်မ ၅၀၅ (ခ) အမှုအတွက် ထောင်ဒဏ် ၂ နှစ် အမိန့်ချခဲ့သည်။
ယင်းနောက် အဂတိတိုက်ဖျက်ရေးစွပ်စွဲချက်များဖြင့် မုံရွာအကျဉ်းထောင်တရားရုံးက ၂၀၂၂ ဖေဖော်ဝါရီ ၂၈ ရက်တွင် အမှုခုနစ်မှုအတွက် ထောင်ဒဏ် ၂၁ နှစ်အမိန့်ချမှတ်ထားသည်။
ဒေါက်တာမြင့်နိုင်က ၎င်းအပေါ် စွဲဆိုထားမှု အမှုများနှင့် စပ်လျဉ်းပြီး အပြစ်မရှိကြောင်း ခုခံချေပြထားကာ အယူခံပင်မဝင်ဟု ပြတ်သားစွာပြောဆိုထားသည်။
ကိုးကား ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ Category:မြန်မာ့နိုင်ငံရေးသမားများ Category:မြန်မာ့နိုင်ငံရေး အကျဉ်းသားများ။
ဦးမြတ်ဟိန်း သည် မြန်မာနိုင်ငံသား ဗိုလ်ချုပ်ကြီး ဟောင်းနှင့် တပ်မတော် (လေ) တွင် ကာကွယ်ရေးဦးစီးချုပ် အဖြစ် တာဝန်ထမ်းဆောင်ခဲ့သူ ဖြစ်သည်။
၂၀၀၁ ခုနှစ်တွင် ဗိုလ်မှူးကြီး အဆင့်ဖြင့် စစ်ဦးစီးအရာရှိချုပ် (လေ) အဖြစ် တာဝန်ထမ်းဆောင်ခဲ့သည်။
ယင်းနောက် ဗိုလ်မှူးချုပ်အဖြစ် တိုးမြှင့်ခြင်း ခံရသည်။
၂၀၀၃ ခုနှစ်တွင် ဗိုလ်ချုပ်အဆင့်ဖြင့် ကာကွယ်ရေးဦးစီးချုပ် (လေ) အဖြစ် တာဝန်ယူခဲ့သည်။
ကာကွယ်ရေးဦးစီးချုပ် အဖြစ် တာဝန်ယူစဉ် ကာလအတွင်း တရုတ်နိုင်ငံ၊ အိန္ဒိယနိုင်ငံတို့နှင့် အနီးကပ်ဆက်ဆံရေးကို ထိန်းထားနိုင်ခဲ့သည်။
ဦးမြတ်ဟိန်းသည် ဒေါ်ထွေးထွေးညွန့်နှင့် လက်ထပ်ခဲ့သည်။
၁၃ ဖေဖော်ဝါရီ ၂၀၁၃ တွင် တပ်မတော်မှ အနားယူခဲ့ပြီး ဆက်သွယ်ရေးနှင့် သတင်းအချက်အလက် နည်းပညာဝန်ကြီးဌာန၏ ဝန်ကြီး ဖြစ်လာခဲ့သည်။
ဦးမြတ်ဟိန်းသည် အမျိုးသားဒီမိုကရေစီအဖွဲ့ချုပ်ပါတီက ပြည်ခိုင်ဖြိုးပါတီကို ၂၀၁၅ ခုနှစ် ရွေးကောက်ပွဲတွင် အပြန်အသတ်အနိုင်ရပြီး အစိုးရဖွဲ့နိုင်ခဲ့ပြီးနောက် ၂၀၁၆ ခုနှစ် တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ၏ ဒုတိယဥက္ကဋ္ဌ တာဝန်ကိုထမ်းဆောင်ခဲ့သည်။
ကိုးကား |- Category:မြန်မာ စစ်ဖက်ဆိုင်ရာ လူပုဂ္ဂိုလ်များ Category:မြန်မာနိုင်ငံ ဝန်ကြီးများ။
ဦးကျော်လွင် သည် မြန်မာနိုင်ငံ ဆောက်လုပ်ရေး ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
၂၀၁၂ စက်တင်ဘာလတွင် ဝန်ကြီးအဖြစ် သမ္မတ ဦးသိန်းစိန်မှ ခန့်အပ်ခဲ့သည်။
၂၀၁၁ မတ်လမှ ၂၀၁၂ စက်တင်ဘာလအထိ ဆောက်လုပ်ရေးဝန်ကြီးဌာန ဒုတိယဝန်ကြီးအဖြစ် တာဝန်ထမ်းဆောင်ခဲ့သည်။
ဦးခင်မောင်မြင့် သည် မြန်မာနိုင်ငံ ဆောက်လုပ်ရေး ဝန်ကြီးဌာန၏ ဝန်ကြီးဟောင်း တစ်ဦး ဖြစ်သည်။
သူသည် တပ်မတော်မှ ဗိုလ်ချုပ်အဆင့်ဖြင့် အနားယူခဲ့သည်။
၂၀၁၂ ခုနှစ် ဩဂုတ် ၂၈ ရက်နေ့တွင် ရာထူးမှ နုတ်ထွက်ခဲ့သည်။
http://203.81.81.136/briefing-room/daily-news/news1254 ကိုးကား Category:မြန်မာနိုင်ငံ ဝန်ကြီးများ Category:မြန်မာ စစ်ဖက်ဆိုင်ရာ လူပုဂ္ဂိုလ်များ Category:မြန်မာ့နိုင်ငံရေးသမားများ။
ဦးသန်းဌေး သည် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၏ ဥက္ကဋ္ဌ​ဟောင်းတစ်ဦးဖြစ်သည်။
သူသည် ဦးသိန်းစိန်အစိုးရလက်ထက်၌ ရထားပို့ဆောင်ရေး ဝန်ကြီးဌာန၊ စွမ်းအင်ဝန်ကြီးဌာနတို့တွင် ပြည်​ထောင်စုဝန်ကြီးတာဝန် ထမ်း​ဆောင်ခဲ့သူဖြစ်သည်။
ထို့အပြင် စွမ်းအင်ဝန်ကြီးဌာနတွင်လည်း ဒုတိယဝန်ကြီးအဖြစ် လုပ်ကိုင်ခဲ့သည်။
တပ်မတော်မှ ဗိုလ်မှူးချုပ်အဆင့်ဖြင့် အနားယူခဲ့သည်။
၂၀၁၅အထွေထွေရွေးကောက်ပွဲတွင် ဝင်ရောက်ယှဉ်ပြိုင်သော်လည်း ရှုံးနိမ့်ခဲ့သည်။
၂၀၁၆ခုနှစ်မှ ၂၀၂၁ခုနှစ်အထိ ဒုတိယအကြိမ်ပြည်ထောင်စုလွှတ်တော်သက်တမ်းကာလတွင် အဓိကအတိုက်အခံပါတီတစ်ခု၏ ဥက္ကဋ္ဌအဖြစ် လုပ်ကိုင်ခဲ့သည်။
၂၀၂၀ အထွေထွေရွေးကောက်ပွဲတွင် ဇေယျာသီရိမဲဆန္ဒနယ်မှ ပြည်သူ့လွှတ်တော်ကိုယ်စားလှယ်လောင်းအဖြစ် ယှဉ်ပြိုင်ခဲ့ပြီး အငြင်းပွားဖွယ်ကိစ္စများဖြင့် အနိုင်ရခဲ့သည်။
နိုင်ငံရေး လှုပ်ရှားမှုများ ဦးသန်းဌေးသည် ၂၀၁၀ ရွေးကောက်ပွဲတွင် မြန်အောင်မြို့နယ်မှ ပြည်သူ့လွှတ်တော်ကိုယ်စားလှယ်အဖြစ် ဝင်ရောက်ယှဉ်ပြိုင်ခဲ့ပြီး အနိုင်ရရှိခဲ့သည်။
၂၀၁၅ ရွေးကောက်ပွဲတွင်မူ မြန်အောင်မြို့နယ်မှပင် ဝင်ရောက်ယှဉ်ပြိုင်သော်လည်း ရှုံးနိမ့်ခဲ့သည်။
ဦးသန်းဌေး သည် ၂၀၁၆တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ၏ ပါတီဥက္ကဋ္ဌဖြစ်လာခဲ့ပြီးနောက် ၂၀၂၀ ရွေးကောက်ပွဲ၌ နေပြည်တော် ​ဇေယျာသီရိမြို့နယ်မှ ပြည်သူ့လွှတ်တော်ကိုယ်စားလှယ်အဖြစ် ဝင်ရောက်ယှဉ်ပြိုင်ခဲ့သည်။
ယင်းရွေးကောက်ပွဲတွင် ဦးသန်းဌေးသည် ဇေယျာသီရိမဲဆန္ဒနယ်ပြည်သူ့လွှတ်တော်ကိုယ်စားလှယ်အဖြစ် ရွေးချယ်ခြင်းခံရသည်။
ယင်းမဲဆန္ဒနယ်သည် အထွေထွေရွေးကောက်ပွဲ ၂၀၁၀ နှင့် အထွေထွေရွေးကောက်ပွဲ ၂၀၁၅ တို့တွင် သူရရွှေမန်း ၊ အငြိမ်းစားဗိုလ်ချုပ်ကြီး လှဌေးဝင်း တို့ ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ကိုယ်စားပြုကာအနိုင်ရခဲ့သည့် မဲဆန္ဒနယ်တစ်ခုလည်းဖြစ်ခဲ့သည်။
အထွေထွေရွေးကောက်ပွဲ ၂၀၂၀ မတိုင်ခင်နှင့် ပြီးဆုံးပြီးသည့် အချိန်တွင်ပြုလုပ်သော တပ်မတော်ကာကွယ်ရေးဦးစီးချုပ်မင်းအောင်လှိုင်နှင့် နိုင်ငံရေးပါတီများတွေ့ဆုံပွဲများသို့ ဦးသန်းဌေးသည် အခြားသောနိုင်ငံရေးပါတီများနှင့်အတူ တက်ရောက်သည်။
ယင်းအပြင် ၂၀၂၀ ရွေးကောက်ပွဲရလဒ်ကို တရားမျှတမှုမရှိဟု ဝေဖန်သည်။
အခြားပါတီများနှင့်အတူ ကန့်ကွက်ကြောင်းစာထုတ်သည်။
၂၀၂၁ မြန်မာနိုင်ငံစစ်အာဏာသိမ်းခံရခြင်း နောက်ပိုင်းကာလများတွင် ဦးသန်းဌေးသည် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီတွင်း မကျေနပ်မှုများနှင့် ရင်ဆိုင်ရသည်။
တစ်ဖက်တွင်လည်း ခါးနာရောဂါကြောင့် ခွဲစိတ်ကုသမှုကို ခံယူရ၍ ပါတီဥက္ကဋ္ဌတာဝန်ကို ဦးခင်ရီထံ လွှဲပေးသည်။
၂၀၂၂ အောက်တိုဘာ ၄ရက်တွင် ပြုလုပ်သည့် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ၏ တတိယအကြိမ်ညီလာခံတွင် ပါတီ ဥက္ကဋ္ဌတာဝန်မှ တရားဝင် နုတ်ထွက်သွားသည်။
ဦးလွန်းသီ (၁၈ ဇူလိုင် ၁၉၄၀ မွေးဖွား-၂၅ ဖေဖော်ဝါရီ ၂၀၁၉ ) သည် မြန်မာနိုင်ငံသား နိုင်ငံရေးသမားနှင့် အငြိမ်းစား ဗိုလ်မှူးချုပ် ဖြစ်သည်။
ရန်ကုန်တိုင်းဒေသကြီး၊ ကွမ်းခြံကုန်းမြို့နယ်မှ ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသူ ဖြစ်သည်။
စွမ်းအင်ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူလည်း ဖြစ်သည်။
ဦးခင်မောင်သိန်း သည် မြန်မာနိုင်ငံသား နိုင်ငံရေးသမားနှင့် နိုင်ငံရေးအကျဉ်းသားဟောင်း တစ်ဦး ဖြစ်ပြီး ပြည်သူ့လွှတ်တော် ကိုယ်စားလှယ်အဖြစ် စစ်ကိုင်းမြို့နယ်မှ ရွေးကောက်ခံထားရသူ ဖြစ်သည်။
၁၉၉၀ အထွေထွေ ရွေးကောက်ပွဲတွင် ၁၅,၃၅၇ မဲ (၆၈%) ဖြင့် ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။
၁၉၆၉ ခုနှစ်တွင် မန္တလေးတက္ကသိုလ်မှ ဓာတုဗေဒ အထူးပြုဖြင့် သိပ္ပံဘွဲ့ ရရှိခဲ့သည်။
၁၉၈၃ ခုနှစ်တွင် ဗဟိုတရားရုံး ရှေ့နေအဖြစ် လုပ်ကိုင်ခဲ့သည်။
၁၉၉၀ ခုနှစ်တွင် ဖမ်းဆီးခံခဲ့ရပြီး ပြစ်မှုဆိုင်ရာ ဥပဒေ ၁၂၂ ဖြင့် ထောင်ဒဏ်ချမှတ်ခံခဲ့ရပြီး ၁၉၉၂ ခုနှစ် ဇွန်လ ၂ ရက်နေ့တွင် လွတ်မြောက်လာခဲ့သည်။
I ကိုးကား Category:မြန်မာ့နိုင်ငံရေးသမားများ Category: မြန်မာ့နိုင်ငံရေး အကျဉ်းသားများ။
ဦးဇေယျာအောင် သည် မြန်မာနိုင်ငံ ဆက်သွယ်ရေးနှင့် သတင်းအချက်အလက် နည်းပညာဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
၂၀၁၃ ခုနှစ် ဩဂုတ်လတွင် ဆောက်လုပ်ရေး ဝန်ကြီးဌာန ဝန်ကြီးအဖြစ် သမ္မတ ဦးသိန်းစိန်မှ ခန့်အပ်ခဲ့သည်။
၂၀၁၂ စက်တင်ဘာလမှ ၂၀၁၃ ဇူလိုင်လအထိ ရထားပို့ဆောင်ရေး ဝန်ကြီးဌာန ဝန်ကြီးအဖြစ်လည်း တာဝန်ထမ်းဆောင်ခဲ့သည်။
၂၀၁၀ ဩဂုတ်လမှ ၂၀၁၂ စက်တင်ဘာလအထိ မြောက်ပိုင်းတိုင်းစစ်ဌာနချုပ် တိုင်းမှူးအဖြစ် ဗိုလ်မှူးချုပ်အဆင့်ဖြင့် တာဝန်ထမ်းဆောင်ခဲ့သည်။
ယင်းမတိုင်မီက အမှတ်(၈၈)ခြေမြန်တပ်မ ဌာနချုပ် တွင် တပ်ရင်းမှူးအဖြစ် တာဝန်ထမ်းဆောင်ခဲ့သည်။
ဦးဇေယျာအောင်သည် ဦးရဲထွဋ်နှင့် ယောက်ဖတော်စပ်သူလည်း ဖြစ်သည်။
ဦးအောင်မင်း သည် သမ္မတရုံး ဝန်ကြီးဌာန၏ ဝန်ကြီးဟောင်းနှင့် မြန်မာနိုင်ငံငြိမ်းချမ်းရေးပြန်လည်ထူထောင်ရေးလုပ်ငန်းဗဟိုဌာန၏ ဥက္ကဋ္ဌ ဖြစ်သည်။
သမ္မတရုံးဝန်ကြီးအဖြစ် ၂၀၁၂ ဩဂုတ် ၂၇ ရက်နေ့မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သည်။
ယခင်က ရထားပို့ဆောင်ရေး ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
မြန်မာ့တပ်မတော်မှ ဗိုလ်ချုပ်အဆင့်ဖြင့် အနားယူခဲ့သူ ဖြစ်သည်။
ဦးအောင်မင်း၏ သမီးဖြစ်သူ မအေးမြအောင်သည် အဆိုတော် တစ်ဦးဖြစ်သူ ရဲလေးနှင့် လက်ထပ်ခဲ့သည်။
ဦးသိန်းညွန့် သည် မြန်မာနိုင်ငံ ပြည်ထောင်စုအစိုးရအဖွဲ့၊ နိုင်ငံတော်သမ္မတရုံး၏ ဝန်ကြီး ခြောက်ဦးအနက် တစ်ဦးဖြစ်ပြီး ၂၀၁၁ မတ်လ ၃၀ ရက်နေ့မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သည်။
နေပြည်တော်ကောင်စီ၏ ဥက္ကဋ္ဌလည်း ဖြစ်သည်။
ယခင် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီလက်ထက်တွင် နယ်စပ်ဒေသ တိုင်းရင်းသားများ ဖွံ့ဖြိုးတိုးတက်ရေးနှင့်စည်ပင်သာယာရေး ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။
ဦးသိန်းညွန့်သည် နေပြည်တော်၏ ခေတ္တမြို့တော်ဝန်အဖြစ် ၂၀၀၆ ခုနှစ် မတ်လ ၁ ရက်နေ့တွင် ခန့်အပ်ခံရပြီး မကြာမီ နေပြည်တော်ကောင်စီ၏ ဥက္ကဋ္ဌအဖြစ် ရွေးချယ်ခံရသည်။
သူသည် တပ်မတော်မှ ဗိုလ်မှူးကြီးအဆင့်ဖြင့် အငြိမ်းစားယူခဲ့သည်။
ဦးသိန်းညွန့်သည် ၂၀၂၄ခုနှစ် မတ်လ (၁၇)ရက်​နေ့တွင် ​နေပြည်​တော်ရှိ စစ်​ဆေးရုံ၌ ကွယ်လွန်ခဲ့သည်။
Post-britpop သည် British alternative rock ၏မျိုးခွဲအမျိုးအစား တစ်မျိုးပါ။
၁၉၉၀နောက်ပိုင်းနှင့် ၂၀၀၀အစောပိုင်း Britpop ပေါ်ပြီးနောက် တီးဝိုင်းအများအပြား ပေါ်ထွက်လာခဲ့သည်။
လွှမ်းမိုးခဲ့သည့် အနုပညာရှင်များမှာ pulp,Oasis နှင့် blur တို့ဖြစ်ပြီး သို့သော် American rock နှင့် indie တို့လွှမ်းမိုးမှုများနှင့် experiment ဂီတတို့လည်းပါဝင်သည်။
post-britpop တီးဝိုင်းများသည် Britpop ကျဆင်းလာပြီးနောက် ပို၍ထင်ရှားလာခဲ့သည်။
Radiohead နှင့် The Verve နှင့် Travis, Stereophonics, Feeder နှင့် Coldplay တို့လည်းပါဝင်သည်။
Britpop အုပ်စုထက် အောင်မြင်မှုရရှိခဲ့သည်။
၁၉၉၀နောက်ပိုင်းနှင့် ၂၀၀၀အစောပိုင်းတွင် စီးပွားရေအရ အောင်မြင်မှုရရှိခဲ့သည်။
ဝိသေသလက္ခဏာများ Post-britpop တီးဝိုင်းများသည် Britpop label ကို ရှောင်ကြည်ခဲ့သည်။
တီးဝိုင်းအများစုမှာ British traditional rock ၏ အစိတ်အပိုင်းများကို အခြေခံထားသည်။
အထူးသဖြင့် Beatles, Rolling Stones နှင့် Small Faces တို့ပါဝင်သည်။
post-britpop တီးဝိုင်းများသည် ၁၉၇၀ British rock နှင့် pop ဂီတမှ အစိတ်အပိုင်းများကိုလည်း အသုံးပြုထားသည်။
နိုင်ငံတကာတွင် အောင်မြင်မှုရရှိရန် ကူညီနိုင်ခဲ့သည်။
သမိုင်းကြောင်း မူရင်းဇစ်မြစ် တီးဝိုင်းများသည် ၁၉၉၀ ခုနှစ်များအလယ်တွင် အောင်မြင်မှုရရှိခဲ့သည်။
Britpop ဖြစ်ရပ်မှ အပိုင်းများပါရှိသည့် The Verve နှင့် Radiohead တို့ပါဝင်သည်။
Britpop ကျဆင်းလာပြီးနောက် သူတို့သည် ဝေဖန်ခြင်းခံခဲ့ရပြီး စိတ်ဝင်စားလာကြသည်။
The Verve ၏တီးဝိုင်း၏ album Urban Hymas (၁၉၉၇) ကမ္ဘာတွင် ကျယ်ပြန့်လာပြီးနောက် ၁၉၉၉ တွင် သူတို့မပြိုကွဲခင်စီးပွားရေးအရ အောင်မြင်မှုရရှိခဲ့သည်။
Radiohead သည် OK Computer album (၁၉၉၇) အတူ အောင်မြင်မှုရရှိခဲ့သည်။
နောက်ပိုင်းတွင် Kid A (၂၀၀၀) နှင့် Amnesic (၂၀၀၁)တို့ ထွက်ရှိခဲ့သည်။
တိုးတက်မှုပုံရိပ်များ စကော့တလန်မှ ယဉ်ကျေးမှုဆိုင်ရာနှင့် ဂီတဖြစ်ရာများသည် အောင်မြင်သည့် အနုပညာရှင်များကို မွေးထုတ်နိုင်ခဲ့သည်။
Glasgw မှ The Supernaturals ပါဝင်ပြီး Smile (၁၉၉၇) ကို ဖြန့်ချိခဲ့ပြီး UK အမှတ်စာရင်းတွင် နံပါတ်၂၅ နေရာသို့ ရောက်ရှိခဲ့သည်။
It Doesn’t Matter Anymore (၁၉၉၇) album သည် top ten သို့ရောက်ရှိခဲ့သည်။
နိုင်ငံတကာသို့ ချိုးဖောက်ရန် မျှော်မှန်းခဲ့သော်လည်း ကျရှုံးခဲ့သည်။
Glasgow မှ Travis သည်လည်း post-Britpop ခေတ်တွင် ပေါ်ထွက်လာခဲ့သော အဓိကကျသောတီးဝိုင်းများမှ တစ်ခုဖြစ်သည်။
Oasis ၏ Good Feeling (၁၉၉၇), The Man Who (၁၉၉၉) 12 Memories (၂၀၀၃) အဓိက ပျံနှံခဲ့သည်။
post-britpop ၏မျိုးခွဲများကို ဖန်တီးခဲ့သည်။
Edinburgh မှ Idlewild တီးဝိုင်းသည် post-grunge လွှမ်းမိုးခဲ့သည်။
သူတို့၏ The Remate Part (၂၀၀၂)မှ single သီချင်း You Held the World in Your Arms သီချင်းသည် UK chart သည် နံပါတ် ၉ နေရာသို့ ရောက်ရှိခဲ့သည်။
နိုင်ငံတကာမှ အထူးစိုက်ခြင်းခံခဲ့ရသော်လည်း အမေရိကန်သို့ မချိုးဖောက်နိုင်ခဲ့ပေ။
Post-britpop Welsh rock ဖြစ်ရပ်တွင် ပါဝင်ခဲ့သော ပထမဆုံးတီးဝိုင်းမှ Catantonia ဖြစ်ပြီး သူ၏ single Mulder and Scully (၁၉၉၈)သည် UK တွင် top ten သို့ရောက်ခဲ့သည်။
သူတို့၏ album international velvet (၁၉၉၈)သည် နံပါတ်၁နေရာသို့ ရောက်ခဲ့သည်။
သို့သော် အမေရိကန်တွင် မရိုက်ခတ်နိုင်ခဲ့ပေ။
သူတို့၏ပုဂ္ဂိုလ်ရေး ပြဿနာများအပြီးတွင် ရာစုနှစ်အဆုံး၌ ပြိုကွဲခဲ့သည်။
ဝေးမှ Feeder တီးဝိုင်းသည် post-grunge များလွှမ်းမိုးခဲ့သည်။
သူတို့၏ album Echo Park (၂၀၀၁)မှ single Buck Rogers သီချင်းသည် hard sound များလွှမ်းမိုးနေသည်။
ဒရမ်သမား Jon Lee သေပြီးနောက် Comfort in Sound album ၂၀၀၂ခုနှစ်တွင် ထွက်ရှိခဲ့သည်။
စီးပွားရေးအရ အအောင်မြင်ဆုံး album ဖြစ်လာခဲ့သည်။
စီးပွားရေး အထွတ်အထိပ် တီးဝိုင်းအများစုသည် သူတို့၏ဂီတကို ကဏ္ဍများသို့ ခွဲထုတ်ခဲ့သည်။
အိုင်ယာလန်မြောက်ပိုင်းမှ Snow Patrolနှင့် အင်္ဂလန်မှ Elbow, Embrace, Starsailor, Doves နှင့် Kane ပါဝင်သည်။
စီးပွားရေးအအောင်မြင်ဆုံးတီးဝိုင်းမှာ Coldplay ဖြစ်ပြီး သူတို့၏ ၂၀၀၀ ခုနှစ် album Parachutes သည် multi-platinum ဖြစ်လာခဲ့ပြီး သူတို့၏ ဒုတိယ album A Rush of Blood to the Head (၂၀၀၂) က သူတို့ ကမ္ဘာပေါ်တွင် အကျော်ကြားဆုံး အနုပညာရှင်များထဲတွင် အပါအဝင်ဖြစ်စေခဲ့ရသည်။
အပိုင်းအစများ Coldplay, Starsailor နှင့် Elbow ကဲ့သို့ တီးဝိုင်းသည် ထောင်စုနှစ်သစ်တွင် ဝေဖန်ခြင်းခံရသည်။
garage rock နှင့် post punk revival တီးဝိုင်းများဖြစ်သော The Hives, The Vines, The Stide နှင့် The White Stripes တွင် ခုန်တက်လာခဲ့ပြီး Saviours of rock and rollဟု ဖော်ပြခြင်းခံရသည်။
Travis, Stereophonesနှင့် Coldplay တို့သည် ရှေ့သို့ဆက်ခဲပြီး ထောင်စုနှစ်သစ်တွင် စီးပွားရေးအရ အောင်မြင်ဆုံးဖြစ်လာခဲ့သည်။
Razorlight, Kaiser Chiefs, Arctic Monkeyနှင့် Bloc Party တီးဝိုင်းတို့ပါဝင်ပြီး Britpop ၏ ဒုတိယမြောက်လှိုင်းဖြစ်လာခဲ့သည်။
ထိုတီးဝိုင်းများ Britpop လွှမ်းမိုးနေချိန် ၁၉၇၀ punkနှင့် post-punk များသို့ ရှေ့ဆက်ခဲ့သည်။
ဦးစိုးမောင် (၂၀ ဒီဇင်ဘာ ၁၉၅၂ ခုဖွား) သည် မြန်မာ့နိုင်ငံရေးသမား၊ ပြည်ထောင်စုဝန်ကြီးဟောင်းနှင့် အငြိမ်းစားတပ်မတော်အရာရှိကြီးတစ်ဦးဖြစ်ပြီး အမျိုးသားနိုင်ငံရေးဒီမိုကရက်တစ်ပါတီ၏ ဥက္ကဋ္ဌလည်းဖြစ်ခဲ့သည်။
သမ္မတ ဦးသိန်းစိန် လက်ထက်တွင် မြန်မာနိုင်ငံ ပြည်ထောင်စုအစိုးရအဖွဲ့၊ နိုင်ငံတော်သမ္မတရုံး၏ ဝန်ကြီး ခြောက်ဦးအနက် တစ်ဦးဖြစ်ကာ ၂၀၁၁ ခုနှစ် မတ်လ ၃၀ ရက်နေ့မှ ၂၀၁၆ ခုနှစ် မတ်လ ၃၀ ရက်နေ့အထိ တာဝန်ထမ်းဆောင်ခဲ့ပြီး နိုင်ငံတော်မှ ချီးမြှင့်သည့် သရေစည်သူ သင်္ဂဟဘွဲ့ရရှိထားသူလည်းဖြစ်သည်။
အငြိမ်းစားမယူခင်အချိန်ထိ တပ်မတော်တွင် ဒုတိယဗိုလ်ချုပ်ကြီး အဆင့်ဖြင့် စစ်ဥပဒေချုပ် ရာထူးတာဝန်ထမ်းဆောင်ခဲ့သည်။
၂၀၀၇ ခုနှစ်တွင် နိုင်ငံတော်ဖွဲ့စည်းပုံအခြေခံဥပဒေမူကြမ်းရေးဆွဲရေးကော်မရှင်တွင်လည်း စစ်ဥပဒေချုပ် အနေဖြင့် ပါဝင်ခဲ့သည်။
သူသည် စစ်တက္ကသိုလ် အပတ်စဉ် ၁၇ ကျောင်းဆင်းတစ်ဦး ဖြစ်သည်။
နိုင်ငံရေးဘဝ ဦးစိုးမောင်သည် ၂၀၁၀ ပြည့်နှစ် အထွေထွေရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ မကွေးတိုင်းဒေသကြီး၊ ရေစကြိုမြို့နယ် ပြည်သူ့လွှတ်တော် မဲဆန္ဒနယ်တွင် ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့ပြီး သမ္မတရုံးဝန်ကြီး ဖြစ်လာခဲ့သည်။
ပြည်ထောင်စု ကြံ့ခိုင်ရေး နှင့် ဖွံ့ဖြိုးရေးပါတီ (USDP) ၌လည်း ဗဟိုဦးဆောင် ကော်မတီဝင် တဦးအနေဖြင့် ပါဝင်ခဲ့သူ ဖြစ်သည်။
သို့သော်လည်း ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ ရေစကြိုမြို့နယ်တွင် ဆက်လက်ယှဉ်ပြိုင်သည့် ၂၀၁၅ ခုနှစ် အထွေထွေရွေးကောက်ပွဲတွင်မူ အမျိုးသားဒီမိုကရေစီအဖွဲ့ချုပ်ပါတီ၏ ကိုယ်စားလှယ်လောင်းကို မဲရလဒ် သုံးသောင်းကျော်ဖြင့် ရှုံးနိမ့်ခဲ့သည်။
ပါတီတည်ထောင်ခြင်း ဦးစိုးမောင်သည် ၂ဝ၂ဝ ရွေးကောက်ပွဲ တွင် ဝင်ရောက်ယှဉ်ပြိုင်ရန် အတွက် အမျိုးသားနိုင်ငံရေးဒီမိုကရက်တစ်ပါတီကို ထူထောင်ခဲ့ပြီး ၎င်းပါတီ၏ ဥက္ကဋ္ဌ အဖြစ် ဆောင်ရွက်ခဲ့သည်။
၂၀၂၅ ခုနှစ် စက်တင်ဘာ ၉ ရက် တွင် ၎င်းဦးဆောင်သည့် ပါတီသည် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၅ ပုဒ်မခွဲ(ဇ)ပါ ပါတီရုံးခန်းများသတ်မှတ်အရေအတွက်မပြည့်မီသည့် အချက်ဖြင့် ပါတီဖျက်သိမ်းခံခဲ့ရသည်။
အခြားလှုပ်ရှားမှုများ သူသည် အမျိုးသားရေးလှုပ်ရှားမှုဦးတည်ချက်ဖြင့် ဖွဲ့စည်းတည်ထောင်ထားသည့် ရဋ္ဌပါလအသင်း၏ ဥက္ကဋ္ဌလည်း ဖြစ်သည်။
ဦးစိုးသိန်း (၇ စက်တင်ဘာ ၁၉၄၉ မွေးဖွား) သည် သမ္မတ ဦးသိန်းစိန်လက်ထက်တွင် ပြည်ထောင်စုအစိုးရအဖွဲ့၊ နိုင်ငံတော်သမ္မတရုံး၏ ဝန်ကြီး ခြောက်ဦးအနက် တစ်ဦးဖြစ်ပြီး ၂၀၁၂ ဩဂုတ် ၂၇ ရက်နေ့မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သည်။
ယခင်က အမှတ်(၂)စက်မှု ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။
တပ်မတော် (ရေ)တွင် ကာကွယ်ရေးဦးစီးချုပ်အဖြစ် တာဝန်ထမ်းဆောင်ခဲ့ပြီး ဒုတိယ ဗိုလ်ချုပ်ကြီးအဆင့်ဖြင့် အနားယူခဲ့သည်။
စက်မှု (၁) နှင့် စက်မှု (၂) ဝန်ကြီးဌာနနှစ်ခုအား ပေါင်းစည်းလိုက်ပြီးနောက် စက်မှု ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။
မြန်မာနိုင်ငံ ရင်းနှီးမြှုပ်နှံမှု ကော်မရှင်၏ ဥက္ကဋ္ဌအဖြစ် ၂၀၁၀ ခုနှစ်မှ ၂၀၁၃ ခုနှစ်အထိ တာဝန်ယူခဲ့သည်။
ဦးလှထွန်း သည် သမ္မတ ဦးသိန်းစိန်လက်ထက်တွင် ပြည်ထောင်စုအစိုးရအဖွဲ့၊ နိုင်ငံတော်သမ္မတရုံး၏ ဝန်ကြီး အဖြစ် ၂၀၁၂ ဩဂုတ် ၂၇ ရက်နေ့မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သူ ဖြစ်သည်။
ဘဏ္ဍာရေးနှင့် အခွန်ဝန်ကြီးဌာန၏ ဝန်ကြီးဟောင်း ဖြစ်သည်။
တပ်မတော်မှ ဗိုလ်ချုပ်အဆင့်ဖြင့် အနားယူခဲ့ပြီး ပြည်ထောင်စုအစိုးရအဖွဲ့တွင် မပါဝင်မီ စစ်လက်နက်ပစ္စည်း ညွှန်ကြားရေးမှူးအဖြစ် တာဝန်ထမ်းဆောင်ခဲ့သေးသည်။
ဦးတင်နိုင်သိန်း သည် သမ္မတရုံး ဝန်ကြီးဌာန၊ အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန၊ မွေးမြူရေးနှင့် ရေလုပ်ငန်းဝန်ကြီးဌာနများတွင် ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
တပ်မတော်မှ ဗိုလ်မှူးချုပ်အဆင့်ဖြင့် အနားယူခဲ့ကာ စီးပွားရေးနှင့် ကူးသန်းရောင်းဝယ်ရေး ဝန်ကြီးဌာန ဝန်ကြီးနှင့် သစ်တောရေးရာဝန်ကြီးဌာန ဒုဝန်ကြီးများအဖြစ် တာဝန်ထမ်းဆောင်ခဲ့သည်။
ဦးဝင်းရှိန်သည် မြန်မာနိုင်ငံ၏ ဒုတိယဝန်ကြီးချုပ် အဖြစ် ထမ်းဆောင်ခဲ့သူ ဖြစ်သည်။
သူသည် စီမံကိန်းနှင့် ဘဏ္ဍာရေးဝန်ကြီးဌာန၏ ပြည်ထောင်စုဝန်ကြီးလည်းဖြစ်ခဲ့ပြီး ၂၀၂၁ခုနှစ် ​မေလတွင် စက်မှု ဝန်ကြီးဌာနကို ပြန်လည်ခွဲထုတ်ခြင်း မပြုမီအချိန်အထိ စီမံကိန်း၊ ဘဏ္ဍာ​ရေးနှင့် စက်မှုဝန်ကြီးအဖြစ် ၃လကြာ တာဝန်ထမ်း​ဆောင်ခဲ့သူလည်း ဖြစ်၏။
စစ်မှုထမ်းဘဝ ဦးဝင်ရှိန်သည် စစ်တက္ကသိုလ်၊ အပတ်စဉ် (၁၉) မှ ဖြစ်သည်။
ကိုယ်ပိုင်အမှတ်မှာ ရေ/၁၂၈၂ ဖြစ်ပြီး ဗိုလ်မှူးချုပ် အဆင့်အထိ တာဝန်ထမ်းဆောင်ခဲ့သည်။
နိုင်ငံ​ရေးတာဝန် သူသည် ဦးသိန်းစိန်အစိုးရလက်ထက်တွင် ဘဏ္ဍာရေး ဝန်ကြီးဌာန၏ ပြည်ထောင်စုဝန်ကြီး အဖြစ် တာဝန်ထမ်းဆောင်ခဲ့သူလည်း ဖြစ်သည်။
၂၀၁၃ မေလမှ ၂၀၁၄ မေလအထိ မြန်မာနိုင်ငံ ရင်းနှီးမြှုပ်နှံမှု ကော်မရှင်၏ ဥက္ကဋ္ဌ အဖြစ် တာဝန်ယူခဲ့သည်။
၂၀၁၁ မတ်လမှ ၂၀၁၂ ဇူလိုင်လအထိ ပို့ဆောင်ရေး ဝန်ကြီးဌာန ဒုတိယဝန်ကြီးအဖြစ် လည်းကောင်း၊ ၂၀၁၂ ဇူလိုင်မှ စက်တင်ဘာလအထိ ဘဏ္ဍာရေးနှင့် အခွန်ဝန်ကြီးဌာန ဒုဝန်ကြီးအဖြစ်လည်းကောင်း တာဝန်ထမ်းဆောင်ခဲ့သည်။
ဒုတိယဝန်ကြီးအဖြစ် ခန့်အပ်ခြင်းမခံရမီ ကမ္ဘောဒီးယားနိုင်ငံ၏ မြန်မာနိုင်ငံ သံတမန်အဖြစ် တာဝန်ထမ်းဆောင်ခဲ့သည်။
၂၀၂၁ အာဏာသိမ်းမှုအပြီး ၂၀၂၁ ခုနှစ်၊ ဖေဖော်ဝါရီလ ၁၆ ရက်နေ့တွင် ဦးဝင်းရှိန်ကို အလုပ်သမား၊ လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန၊ ဒုတိယဝန်ကြီးအဖြစ် ဦးဌေးလှိုင်နှင့်အတူ ခန့်အပ်ခံရသည်။
၂၀၂၅ ခုနှစ် ဇူလိုင် ၃၁ ရက် တွင် ဦးညိုစော ဦးဆောင်သည့် ပြည်ထောင်စုအစိုးရအဖွဲ့ ပြန်လည်ပြင်ဆင်သည့် အခါတွင် ၎င်းသည် အစိုးရအဖွဲ့ထဲ ပြန်ပါမလာတော့ဘဲ တာဝန်အသီးသီးမှ အနားယူသွားခဲ့သည်။
ပုဂ္ဂိုလ်​ရေးဘဝ ရေတပ် လေ့ကျင့်ရေးဌာနချုပ်တွင် ဗိုလ်မှူးချုပ်အဖြစ်လည်း တာဝန်ထမ်းဆောင်ခဲ့သည်။
ဦးဝင်းရှိန်၏ ဖခင်ဖြစ်သူ ဦးစန်းရှိန်သည် မြန်မာ့ဆိုရှယ်လစ်လမ်းစဉ်ပါတီ၏ ဗဟိုအလုပ်အမှုဆောင်အဖွဲ့ဝင် တစ်ဦး ဖြစ်သည်။
ဂုဏ်ပြုခံရခြင်း ၂၀၂၄ ခုနှစ်၊ ဇန်နဝါရီ (၄) ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၂/၂၀၂၄ အားဖြင့် ပြည်ထောင်စုစည်သူသင်္ဂဟဘွဲ့ ဖြစ်သော စည်သူဘွဲ့ကို နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ မင်းအောင်လှိုင်က ချီးမြှင့်အပ်နှင်းခဲ့သည်။
ဦးဇော်မြင့်မောင် (၁၁ ဒီဇင်ဘာ ၁၉၅၁-၇ အောက်တိုဘာ ၂၀၂၄) သည် မြန်မာနိုင်ငံသား နိုင်ငံရေးသမားနှင့် နိုင်ငံရေးအကျဉ်းသားဟောင်း တစ်ဦး ဖြစ်သည်။
မန္တလေးတိုင်းဒေသကြီး လွှတ်တော်တွင် အမရပူရမြို့နယ်မှ လွှတ်တော် ကိုယ်စားလှယ်အဖြစ် ရွေးကောက်ခံထားရပြီးနောက် မန္တလေးတိုင်းဒေသကြီး ဝန်ကြီးချုပ်အဖြစ် ခန့်အပ်တာဝန်ပေးအပ်ခြင်း ခံရသည်။
၁၉၉၀ အထွေထွေ ရွေးကောက်ပွဲတွင် မဲအရေအတွက် ၂၁,၁၁၉ (၆၆%) ဖြင့် ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။
ငယ်စဉ်ဘဝ ၁၉၅၁ ခုနှစ် ဒီဇင်ဘာလ ၁၁ ရက်နေ့တွင် မန္တလေးတိုင်း၊ အမရပူရမြို့နယ်တွင် မွေးဖွားခဲ့သည်။
မန္တလေးမြို့ စိန့်ပီတာကျောင်း (အမှတ် (၉) အခြေခံပညာအထက်တန်းကျောင်း)တွင် အထက်တန်းအောင်မြင်ခဲ့သည်။
၁၉၇၉ ခုနှစ်တွင် မန္တလေးဆေးတက္ကသိုလ်မှ ဆရာဝန်ဘွဲ့ ရရှိခဲ့သည်။
ယင်းနောက် စစ်ကိုင်းတိုင်းရှိ ရွာသစ်ကြီးဆေးရုံတွင် အလုပ်လုပ်ကိုင်ခဲ့သလို ၁၉၈၃ ခုနှစ်မှ ၁၉၈၈ ခုနှစ်အထိ မန္တလေးဆေးတက္ကသိုလ်တွင် ဇီဝဓာတုဗေဒသရုပ်ပြ အဖြစ် လုပ်ကိုင်ခဲ့သည်။
နိုင်ငံရေး ပါတီစုံ ဒီမိုကရေစီ အထွေထွေ ရွေးကောက်ပွဲ၊ ၁၉၉၀ တွင် အမရပူရမြို့နယ်မှ အမျိုးသား ဒီမိုကရေစီ အဖွဲ့ချုပ် ကိုယ်စားပြု အမတ်အဖြစ်ရွေးကောက်တင်မြှောက်ခြင်း ခံရသည်။
သို့သော်နိုင်ငံရေးအခြေအေနများကြောင့် ၁၉၉၀ ခုနှစ် နိုဝင်ဘာလ ၂၂ ရက်နေ့တွင် ဖမ်းဆီးခံခဲ့ရပြီး ပြစ်မှုဆိုင်ရာ ဥပဒေပုဒ်မ ၁၂၂ ဖြင့် ထောင်ဒဏ် ၂၅ နှစ် ချမှတ်ခံခဲ့ရသည်။
ရန်ကုန်တက္ကသိုလ် ၇၅ နှစ်မြောက် နှစ်ပတ်လည်တွင် မဂ္ဂဇင်းထုတ်ဝေခဲ့မှုကြောင့် ၁၉၉၆ ခုနှစ် မတ်လတွင် ၁၉၅၀ အရေးပေါ်အက်ဥပဒေဖြင့် နောက်ထပ် ၇ နှစ် ထပ်မံချမှတ်ခံခဲ့ရသည်။
မြစ်ကြီးနား အကျဉ်းထောင်တွင် စုစုပေါင်း ၁၉ နှစ် ထောင်ဒဏ်ကျခံခဲ့ရပြီး ၂၀၀၉ ခုနှစ် ဖေဖော်ဝါရီ ၂၁ ရက်နေ့တွင် လွတ်မြောက်လာခဲ့သည်။
ထို့နောက် ကြားဖြတ် ရွေးကောက်ပွဲ၊ ၂၀၁၂တွင် ကျောက်ပန်းတောင်မြို့နယ် ကိုယ်စားပြု၍ ပြည်သူ့လွှတ်တော်ကိုယ်စားလှယ်အဖြစ် ရွေးကောက်တင်မြှောက်ခြင်း ခံခဲ့ရသည်။
အထွေထွေ ရွေးကောက်ပွဲ၊ ၂၀၁၅တွင် မန္တလေးတိုင်းဒေသကြီး လွှတ်တော်အတွက် အမရပူရမြို့နယ် ကိုယ်စားပြုရွေးကောက်တင်မြှောက်ခြင်း ခံခဲ့ရကာ ထိုမှတဆင့် မန္တလေးတိုင်းဒေသကြီးအစိုးရအဖွဲ့ ဝန်ကြီးချုပ် ဖြစ်လာခဲ့သည်။
၂၀၂၁ခုနှစ် အာဏာသိမ်းခံရသည့်နေ့တွင် မိသားစုနှင့်အတူ ဖမ်းဆီးထိန်းသိမ်းခြင်း ခံခဲ့ရပြီး အောင်မြေသာစံမြို့နယ်တရားရုံးတွင် ပုဒ်မ ၅၀၅(ခ)ဖြင့် အမှုဖွင့်အရေးယူခြင်းခံနေရသည်။
ဖေဖော်ဝါရီလ ၂၄ရက်နေ့တွင် မိသားစုဝင်များကို နေအိမ်အကျယ်ချုပ်မှ လွှတ်ပေးကာ ဒေါက်တာဇော်မြင့်မောင်နှင့် တိုင်းအစိုးရအဖွဲ့ဝင်များအား အိုးဘိုအကျဉ်းထောင်သို့ပို့ဆောင်ခဲ့သည်။
၂၀၂၁ခုနှစ် ဒီဇင်ဘာလ ၈ရက်နေ့တွင် ဒေါက်တာဇော်မြင့်မောင်အား ပုဒ်မ ၅၀၅ (ခ)ဖြင့် ထောင်ဒဏ် (၂)နှစ်၊ သဘာဝဘေးပုဒ်မ (၂၅)ဖြင့် ထောင်ဒဏ် (၂)နှစ်၊ ပုဒ်မ ၃၀ (က)အတွက် ထောင်ဒဏ် (၁)နှစ် ချမှတ်ခံခဲ့ရသည်။
သို့သော် သဘာဝဘေးပုဒ်မများအတွက် တစ်ပေါင်းတည်း ကျခံရမည်ဖြစ်သဖြင့် စုစုပေါင်း ထောင်ဒဏ် (၄)နှစ် ချမှတ်ခံခဲ့ရသည်။
သို့သော် ၎င်း၏ရှေ့နေများက အမှုများကို အယူခံဝင်သွားမည်ဟု ပြောကြားခဲ့သည်။
ယင်းနောက် ဒေါက်တာဇော်မြင့်မောင်အား အဂတိမှုများကျူးလွန်သည်ဆိုသော စွပ်စွဲချက်များဖြင့် အဂတိလိုက်စားမှုတိုက်ဖျက်ရေးကော်မရှင်က ၂၀၂၁ ဇူလိုင် ၁၆ရက်တွင် တရားလိုလုပ်ကာ အမှုဖွင့်ခဲ့သည်။
အမျိုးသားဒီမိုကရေစီအဖွဲ့ချုပ်ပါတီရုံး( မြင်းခြံနှင့် ပြင်ဦးလွင်) များအတွက် မြေနေရာချထားပေးမှုက နိုင်ငံတော်အတွက်သိန်း ၃၀၀၀ကျော်နစ်နာသည်ဟု ဖော်ပြခဲ့သည့်အပြင်စီးပွားရေးလုပ်ငန်းရှင်မောင်ဝိတ်နှင့် ဖွံ့ဖြိုးသစ်ကုမ္ပဏီ အမှုဆောင်အရာရှိချုပ် ဦးရဲမြင့် ၏တပည့် တို့ထံမှ ငွေကြေးလက်ခံရယူသည်ဟု ဖော်ပြခဲ့သည်။
စွပ်စွဲခံရသည့် အမှုများထဲ စီးပွားရေးလုပ်ငန်းရှင် မောင်ဝိတ်နှင့်ဆက်စပ်သည့် အမှု ၂ခုလည်းပါဝင်ခဲ့ပြီး မောင်ဝိတ်က တရားခွင်တွင် ဒေါက်တာဇော်မြင့်မောင် ဆေးကုသမှုတွင် အသုံးပြုရန် ငွေပေးခဲ့သည်မဟုတ်၊ လှူခြင်းသာဖြစ်ကြောင်းထွက်ဆိုခဲ့ကာ ထိုလှူသည့် စကားရပ်ကို တရားသူကြီးကိုယ်တိုင် ပြင်ဆင်ပေးခဲ့ရသည်ဟု မီဒီယာများက ဖော်ပြကြသည်။
ဒေါက်တာဇော်မြင့်မောင်က ၎င်းအပေါ်စွဲဆိုထားသော ပုဒ်မများအတွက် အပြစ်မရှိကြောင်း တရားခွင်တွင် ငြင်းဆို ထားသလို အဂတိလိုက်စားမှု တိုက်ဖျက်ရေး ဥပဒေပုဒ်မများဖြင့် တရားစွဲဆိုထားမှုများကိုလည်း မိသားစုဝင်များက ရှင်းပြ ငြင်းဆိုခဲ့ကြသည်။
သို့သော်လည်း ၂၀၂၂ ခုနှစ် ဇွန်လ ၁၇ရက်တွင် မန္တလေးတိုင်းဒေသကြီးတရားလွှတ်တော်က ဒေါက်တာဇော်မြင့်မောင်အား အဂတိမှုများဖြင့် ထောင် ၂၁ နှစ် ကျခံစေရန် အမိန့် ချမှတ်ခဲ့သည်။
ယင်းနောက် မန္တလေးတိုင်းရွေး ကောက်ပွဲကော်မရှင်အဖွဲ့ခွဲမှ ဒုတိယ ညွှန်ကြားရေးမှူး ဦးကျော်ကျော်စိုးက တရားလို ပြုလုပ်၍ အမှုဖွင့်လှစ်ထားခဲ့သော ရာဇသတ်ကြီး ဥပဒေ ပုဒ်မ ၁၃၀ (က) ဖြင့် တရားစွဲဆိုခြင်းကို အောင်မြေသာစံမြို့နယ် တရားရုံးက ၂၀၂၂ခုနှစ် ဇူလိုင်လ ၂၀ရက်နေ့တွင် နောက်ထပ်ထောင်ဒဏ် ၃နှစ် ကျခံစေရန် အမိန့်ချမှတ်လိုက်ပြန်သည်။
ထို့ကြောင့် စစ်အာဏာသိမ်းယူပြီးနောက်ပိုင်း ဒေါက်တာဇော်မြင့်မောင်သည် စုစုပေါင်း ထောင်ဒဏ် ၂၉ နှစ် ချမှတ်ခံခဲ့ရသည်။
ကျန်းမာ​ရေး ဒေါက်တာဇော်မြင့်မောင်သည် တိုင်းဒေသကြီးဝန်ကြီးချုပ် တာဝန်ယူနေစဉ်အတွင်း ၂၀၁၉ခုနှစ် အောက်တိုဘာလမှ ဒီဇင်ဘာလအထိ သွေးကင်ဆာရောဂါ ခံစားခဲ့ရသဖြင့် ထိုင်းနိုင်ငံ၊ ဘန်ကောက်မြို့သို့ သွားရောက် ကုသမှုခံယူခဲ့သည်။
မန္တလေးမြို့သို့ ပြန်ရောက်လာချိန်တွင် ၂၀၁၉ခုနှစ် ဒီဇင်ဘာ ၃၁ရက်နေ့၌ ကျင်းပသည့် နှစ်သစ်ကူးပွဲတော်တွင် အအေးမိပြီး နာမကျန်းဖြစ်ရာမှ ဘန်ကောက်မြို့သို့ ပြန်လည်သွားရောက်ခဲ့ရသည်။
ထိုစဉ်အတောအတွင်းက ၎င်း၏နေရာကို တိုင်းဒေသကြီးဝန်ကြီး ဦးဇာနည်အောင်က ခေတ္တ တာဝန်ယူထားခဲ့သည်။
၂၀၂၁ အာဏာသိမ်းမှုပြီးနောက် အိုးဘိုအကျဉ်းထောင်အတွင်း နေထိုင်နေရစဉ် ၂၀၂၁ခုနှစ် ဩဂုတ်လ ၆ရက်နေ့တွင် ကိုဗစ် ၁၉ရောဂါ ကူးစက်ခံခဲ့ရပြီး မန္တလေးဆေးရုံကြီးသို့ ပို့ဆောင်ကာ ကုသခဲ့ရသည်။
ဩဂုတ်လ ၂၇ရက်နေ့တွင် ပြန်လည်သက်သာလာသဖြင့် အိုဘိုးထောင်သို့ ပြန်လည်ပို့ဆောင်ခံခဲ့ရသည်။
ယင်းနောက် ၂၀၂၄ခုနှစ် စက်တင်ဘာလကစပြီး ရောဂါအခြေအနေ ဆိုးဝါးလာခဲ့ရာ မန္တလေးဆေးရုံကြီးသို့ ပြောင်းရွှေ့ ဆေးကုသမှုခံခဲ့ရသည်။
ဘဝနိဂုံး ဒေါက်တာဇော်မြင့်မောင်သည် ကျန်းမာရေးပိုမို ယိုယွင်းလာသည့်အတွက် (၂၀၂၄)ခုနှစ် အောက်တိုဘာလ (၅)ရက်၌ မန္တလေးဆေးရုံကြီး၊ အထူးကြပ်မတ်ဆောင် (ICU) သို့ပြောင်းရွေ့ကုသခဲ့ရပြီး အောက်တိုဘာ(၇)ရက်နေ့ မနက်(၃)နာရီတွင် ကွယ်လွန်ခဲ့သည်။
သူ မကွယ်လွန်မီတစ်ရက်အလို (၂၀၂၄)ခုနှစ်၊ အောက်တိုဘာလ(၆)ရက်၌ စစ်ကောင်စီက ကျခံထားရသည့်ပြစ်ဒဏ်များအားလုံးကို လွတ်ငြိမ်းချမ်းသာခွင့်ပေးကြောင်း စာထုတ်ပြန်၍ သွားရောက်ဖတ်ကြားခဲ့သည်။
အိမ်ထောင်ရေး ဇနီးဖြစ်သူ ဒေါက်တာ ဒေါ်ယုယုမေနှင့် အိမ်ထောင်ကျကာ သားသမီး (၃) ဦးရှိသည်။
ကိုးကား ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ Category:မြန်မာ့နိုင်ငံရေး အကျဉ်းသားများ Category:မြန်မာ ဆရာဝန်များ ကဏ္ဍ:ပြည်သူ့လွှတ်တော် ကိုယ်စားလှယ်များ။
ဦးဉာဏ်ထွန်းအောင်သည် မြန်မာနိုင်ငံ ပို့ဆောင်ရေး ဝန်ကြီးဌာနနှင့် ရထားပို့ဆောင်ရေး ဝန်ကြီးဌာနတို့၏ ဝန်ကြီး အဖြစ် တာဝန်ထမ်းဆောင်ခဲ့သူ ဖြစ်သည်။
ပို့ဆောင်ရေး ဝန်ကြီးဌာနတွင် ဒုဝန်ကြီး၊ ဝန်ကြီး တာဝန်များကို ထမ်းဆောင်ခဲ့သည်။
တပ်မတော် (လေ)မှ ဗိုလ်မှူးကြီးအဆင့်ဖြင့် အနားယူခဲ့သည်။
ဦးပေါ်ခင် သည် မြန်မာနိုင်ငံသား နိုင်ငံရေးသမားတစ်ဦးဖြစ်ပြီး ပြည်သူ့လွှတ်တော် ကိုယ်စားလှယ်အဖြစ် နွားထိုးကြီးမြို့နယ်မှ ရွေးကောက်ခံခဲ့ရသည်။